
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
[bookmark: _Hlk223989061]om udkast til Rådets afgørelse om indgåelse på Den Europæiske Unions vegne af De Forenede Nationers konvention om bekæmpelse af cyberkriminalitet – styrkelse af det internationale samarbejde om bekæmpelse af visse former for kriminalitet begået ved hjælp af informations- og kommunikationsteknologisystemer og om udveksling af elektronisk bevismateriale vedrørende grov kriminalitet
(14941/2025 – C10‑0369/2025 – 2025/0231(NLE))
(Godkendelse)
Europa-Parlamentet,
–	der henviser til udkast til Rådets afgørelse (14941/2025),
–	der henviser til FN's konvention om bekæmpelse af cyberkriminalitet – styrkelse af det internationale samarbejde om bekæmpelse af visse former for kriminalitet begået ved hjælp af informations- og kommunikationsteknologisystemer og om udveksling af elektronisk bevismateriale vedrørende grov kriminalitet (12735/25),
–	der henviser til den anmodning om godkendelse, som Rådet har forelagt, jf. artikel 82, stk. 1 og 2, artikel 83, stk. 1, artikel 87, stk. 2, og artikel 218, stk. 6, andet afsnit, litra a), i traktaten om Den Europæiske Unions funktionsmåde (C10‑0369/2025),
–	der henviser til forretningsordenens artikel 107, stk. 1 og 4, og artikel 117, stk. 7,
–	der henviser til henstilling fra Udvalget om Borgernes Rettigheder og Retlige og Indre Anliggender (A10‑0000/2026),
1.	godkender indgåelsen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og De Forenede Nationer.

[bookmark: _Toc225175621]BEGRUNDELSE
Eftersom cyberkriminalitet og cyberbaserede lovovertrædelser eskalerer i et hidtil uset tempo, kan FN's konvention om bekæmpelse af cyberkriminalitet fungere som et vigtigt instrument til at styrke det internationale samarbejde og samtidig styrke menneskerettighederne blandt konventionens parter. I betragtning af internettets grænseløse karakter er det bydende nødvendigt med en samlet tilgang, der inddrager en bred koalition af partnere, som er fast besluttet på at værne om menneskerettighederne, demokratiet og retsstatsprincippet. Denne kollektive indsats er afgørende for effektivt at bekæmpe kriminelle aktiviteter online og sikre, at gerningsmænd, der opererer på det digitale område, drages til ansvar. 
Det bør også nævnes, at konventionen, selv om den blev støttet af en bred vifte af interessenter, afstedkom kritik fra civilsamfundet og tjenesteudbydere, navnlig med hensyn til beskyttelsen af grundlæggende rettigheder og værdier. Det vil derfor være afgørende, at de kompetente myndigheder ved anvendelsen af konventionen gør brug af de beskyttelsesforanstaltninger, der er fastsat i den.
Ved at ratificere konventionen kan EU påtage sig en ledende rolle med hensyn til at beskytte cyberspace ved at forme dens gennemførelse. Med sin stærke lovgivningsmæssige ramme og sit engagement i de demokratiske værdier er EU godt rustet til at sikre, at konventionen fremmer en sikker og åben digital verden og samtidig fremmer sådanne værdier blandt partnere og andre parter. Desuden kan EU udforme og bestræbe sig på at sikre et pålideligt internationalt samarbejde, forhindre misbrug af det digitale rum og samtidig styrke menneskerettighederne blandt de kontraherende parter. Opretholdelse af solide beskyttelsesforanstaltninger er afgørende for at fremme tillid og sikre et effektivt globalt samarbejde i forbindelse med straffesager. 
På denne baggrund anbefaler ordføreren, at FN's konvention om bekæmpelse af cyberkriminalitet indgås.

<FootprintIntro>I henhold til artikel 8 i bilag I til forretningsordenen erklærer ordføreren, at han i sin betænkning har medtaget input om forhold, der vedrører sagens emne, som han har modtaget som led i udarbejdelsen af udkastet til betænkning fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	Cybersecurity Tech Accord

	Epicenter.works

	Microsoft

	2. Repræsentanter for offentlige myndigheder i tredjelande, herunder deres diplomatiske missioner og ambassader

	


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

